**ΕΝΟΤΗΤΑ 2, ΚΕΦΑΛΑΙΟ 8: Ο ΡΗΓΑΣ ΒΕΛΕΣΤΙΝΛΗΣ ΚΑΙ Ο ΑΔΑΜΑΝΤΙΟΣ ΚΟΡΑΗΣ**

1. **Τι γνωρίζεις για τη ζωή του Ρήγα;**

Ο Ρήγας, γιος εμπόρου, γεννήθηκε στο Βελεστίνο της Θεσσαλίας, το οποίο στην αρχαιότητα ονομαζόταν Φέρες. Νεαρός ακόμα, μπήκε στην υπηρεσία των Φαναριωτών στην Κωνσταντινούπολη κι έπειτα μετανάστευσε στο Βουκουρέστι, ως γραμματέας του ηγεμόνα της Βλαχίας. Εκεί επηρεάστηκε από τις Ευρωπαϊκές ιδέες, κάνοντας κύριο στόχο του την απελευθέρωση της πατρίδας.

1. **Τι περιλαμβάνει το συγγραφικό του έργο;**

Το συγγραφικό του έργου είναι μεγάλο. Ο Ρήγας εξέδωσε γαλλικά μυθιστορήματα μεταφρασμένα στη δημοτική γλώσσα, ένα βιβλίο φυσικής για σχολική χρήση, έναν τεράστιο χάρτη της Ελλάδας, την περίφημη «χάρτα της Ελλάδος», μία εικόνα του Μεγάλου Αλεξάνδρου και πολλά άλλα. Ο θούριος ήταν ένας φλογερός και επαναστατικός ύμνος που συγκίνησε πολλούς νέους της εποχής και έγινε σύμβολο του αγώνα για την ελευθερία.

1. **Ποιό ήταν το όραμα του Ρήγα;**

Ο Ρήγας οραματιζόταν συνεργασία των υπόδουλων λαών για την απελευθέρωσή τους από τους Τούρκους και τη δημιουργία ενός δημοκρατικού κράτους, όπου θα κυριαρχούσε η ελληνική γλώσσα και παιδεία.

1. **Ποιοί αποφάσισαν να σταματήσουν τη δράση του;**

Ωστόσο, η δράση του έγινε γρήγορα γνωστή και προκάλεσε την αντίδραση της Αυστρίας, η οποία τότε τηρούσε καλές σχέσεις με την Οθωμανική Αυτοκρατορία. Οι Αυστριακοί συνέλαβαν το Ρήγα και συνεργάτες του τον Δεκέμβριο του 1797. Λίγους μήνες αργότερα, τον παρέδωσαν μαζί με τους επτά συντρόφους τους Τούρκους, οι οποίοι τους θανάτωσαν και τους έριξαν στον ποταμό Δούναβη.

1. **Τι γνωρίζεις για τη ζωή του Αδαμάντιου Κοραή;**

Ο Αδαμάντιος Κοραής καταγόταν από πλούσια οικογένεια της Χίου, αλλά γεννήθηκε στις Σμύρνη. Φοίτησε αρχικά στην Ευαγγελική Σχολή της Σμύρνης, ενώ αργότερα εγκαταστάθηκε μόνιμα στη Γαλλία, που σπούδασε ιατρική. Εκεί γνώρισε από κοντά τη Γαλλική Επανάσταση και τις φιλελεύθερες ιδέες της, ασχολήθηκε κυρίως με την γραφή, την επιμέλεια και την δημοσίευση χειρόγραφων αρχαίων ελλήνων συγγραφέων.

1. **Ποιά ήταν η άποψή του σχετικά με την απελευθέρωση του ελληνικού έθνους;**

Ο Κοραής πίστευε ότι για να ελευθερωθεί το ελληνικό έθνος έπρεπε πρώτα να φωτιστεί μέσα από την παιδεία με κατάλληλη, όμως μέθοδο διδασκαλίας και χρησιμοποιώντας μία νέα ελληνική γλώσσα με πιο απλή μορφή. Η απήχησή του ήταν μεγάλη και πολλοί δάσκαλοι ζητούσαν τις συμβουλές του.

1. **Ποιές ήταν οι θεωρίες του για τη γλώσσα;**

Ο Κοραής πρότεινε τη χρήση μιας γλώσσας που θα είχε ως βάση την καθομιλουμένη γλώσσα της εποχής (=αυτή που μιλούσε ο απλός λαός), από την οποία όμως θα αφαιρεθούν ξένες λέξεις, καθώς και η διάφορες ιδιωματικές εκφράσεις.

1. **Ποιά η συμβολή του στην επανάσταση;**

Ο Κοραής συνέβαλε σημαντικά στην ιδεολογική προετοιμασία της μεγάλης επανάστασης, όπως με το ποίημα του «Σάλπισμα Πολεμιστήριον», αλλά και κατά τη διάρκεια της, γράφοντας συμβουλευτικές επιστολές. Συντέλεσε επίσης, στην ίδρυση του ελληνικού κομιτάτου (=μυστική οργάνωση με σκοπό την απελευθέρωση) στο Παρίσι. Ο Αδαμάντιος Κοραής, όπως και περισσότεροι από τους εκπροσώπους του νεοελληνικού διαφωτισμού, είχε ως βασική φιλοσοφική αρχή την πίστη στη λογική του ανθρώπου.